Færre flygtninge og migranter i Europa

Ifølge FN er tilstrømningen af flygtninge og migranter til Europa på det laveste niveau i årevis. Den er lavere end før den store flygtninge- og migrantstrøm i 2015, hvor mere end en million mennesker flygtede eller migrerede til Europa. Sidste år registrerede FN's Flygtningeorganisation 141.471 flygtninge og migranter, der havde taget turen over Middelhavet - til sammenligning var det tal 225.455 i 2014.

Alligevel mener integrationsministeren, at grænsekontrollen er nødvendig.

- Vi skal være så sikre, som vi overhovedet kan på, at der ikke rejser illegale mennesker ind i Danmark. Men det handler også om den terrortrussel, som vi er underlagt. Det er jo sådan, at risikoen for terror stadig er alvorlig. Ikke bare i Danmark, men i en række EU-lande, siger Inger Støjberg.

Kan blive i tvivl, om pengene kunne bruges bedre

Siden grænsekontrollen blev indført i januar 2016 har politiet brugt 275 millioner kroner på grænsekontrollen. Og selv om ægteparret Gellett ved grænsen i Kruså er glade for grænsekontrollen, er Sussi Gellett alligevel i tvivl, om pengene kunne bruges bedre.

- Jeg er lidt delt, for selvfølgelig synes jeg, at det er rart, at den er her. Den giver tryghed. Men jeg synes måske også, at det er lidt spild af penge. De penge kunne nok være brugt på noget andet, siger hun.

Læs også : Europa-Parlamentet stemmer om at begrænse Danmarks grænsekontrol

På Christiansborg er Inger Støjberg sikker på, at de 275 millioner er brugt rigtigt.

- Jeg er ikke det mindste i tvivl om, at det er godt givet ud, at vi har grænsekontrol, siger ministeren og fortsætter: